**MINISTARSTVO ZAŠTITE OKOLIŠA I ENERGETIKE**

Na temelju članka 12. stavka 3. Zakona o tržištu nafte i naftnih derivata („Narodne novine“, broj 19/2014, 73/2017 i 96/2019) ministar zaštite okoliša i energetike donosi

**PRAVILNIK**

**O IZMJENAMA I DOPUNAMA PRAVILNIKA O PODACIMA KOJE SU ENERGETSKI SUBJEKTI DUŽNI DOSTAVLJATI MINISTARSTVU**

Članak 1.

U Pravilniku o podacima koje su energetski subjekti dužni dostavljati Ministarstvu („Narodne novine“, broj 132/2014 i 16/2015) članak 2. mijenja se i glasi:

„Izrazi koji se koriste u ovom Pravilniku imaju značenja utvrđena zakonom kojim se uređuje energetski sektor i zakonom kojim se uređuje tržište nafte i naftnih derivata, uredbom kojom se uređuje kvaliteta tekućih naftnih goriva i uredbom kojom se uređuje kakvoća biogoriva.“

Članak 2.

U članku 3a. stavak 5. mijenja se i glasi:

„(5) Maloprodajne cijene naftnih derivata i/ili biogoriva objavljuju se na web-stranici Ministarstva www.mzoe-gor.hr, odnosno aplikacijama naziva »Mzoe-gor« namjenjenim korisnicima uređaja pokretanih Android ili iOS operativnim sustavima.“

U stavku 6. točki 3. riječ: „Min-go“ zamjenjuju se riječju: „Mzoe-gor“.

U stavku 7. riječ: „Min-go“ zamjenjuju se riječju: „Mzoe-gor“.

Članak 3.

U članku 9. riječi: „podaci-nafta@mingo.hr“ zamjenjuju se riječima: „podaci-nafta@mzoe.hr“, a riječi: „Obrazac Tablica 3. je potrebno dostaviti i pismenim putem.“ brišu se.

Članak 4.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/19-01/248

Urbroj: 517-06-2-1-19-1

Zagreb, 30. listopada 2019.

Ministar

dr. sc. Tomislav Ćorić

**OBRAZLOŽENJE**

U Pravilniku o podacima koje su energetski subjekti dužni dostavljati Ministarstvu („Narodne novine“, broj 132/2014 i 16/2015, u daljnjem tekstu: Pravilnik) definiraju se izrazi koji se koriste u Pravilniku.

Nadalje, mijenja se naziv domene aplikacije za cijene goriva, obzirom da stari naziv pogrešno navodi korisnike da je navedena aplikacija u nadležnosti Ministarstva gospodarstva, poduzetništva i obrta.

Također se, zbog smanjenja administrativnog opterećenja, ukida obaveza energetskim subjektima da podatke, osim elektronskim, dostavljaju i pismenim putem.

**,**